Република Србија

**ОПШТИНА ЉУБОВИЈА**

**-Председник општине-**

-Комисија за јавну набавку-

Број: 404-63/2017-01

15.12.2017. године

Војводе Мишића 45

Љ у б о в и ј а

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **ПРЕДМЕТ**: Одговор Комисије за јавну набавку бр. 1

 Комисији за јавну набавку радова - Грађевински радови на регулацији Медаљског потока у дужини Л=540 м и реконструкцији постојећих приступних путева у дужини Л=309,17 у месту Црнча, општина Љубовија, редни број ЈН 48/2017, дана 14.12.2017. године, упућенa су следећа питања, односно захтев за појашњење конкурсне документације:

**Питање:** У конкурсној документацији 48/2017, у делу V Услови за учешће у поступку јавне набавке из члана 75. и 76. ЗЈН и упутство како се доказује испуњеност тих услова, део ДОДАТНИ УСЛОВИ под редним бројем 4. Услов: Понуђач мора да располаже потребним бројем и квалификацијама извршилаца за све време извршења уговора о јавној набавци и то:

* најмање 15 извршилаца
* најмање 1 дипломирани инжењер који поседује важећу лиценцу Инжењерске коморе Србије и то: лиценцу 413 или 414 – који ће решењем бити именован за одговорног извођача радова у предметној јавној набавци
* најмање један дипломирани инжењер који поседује важећу лиценцу Инжењерске коморе Србије и то: лиценцу 415 или 412 који ће решењем бити именован за одговорног извођача радова у предметној јавној набавци
1. „Да ли понуђач испуњава услове кадровског капацитета ако има у радном односу једног одговорног извођача радова који поседује личну лиценцу 415 и 414?“

**Одговор 1:** Не. Конкурсном документацијом је предвиђено, имајући у виду врсту и вредност радова, да понуђач мора да докаже да располаже са најмање два инжењера.

1. „Да ли је прихватљива понуда уколико понуђач уместо банкарске гаранције за озбиљност понуде и писама о намерама банке за добро извршење посла и отклањање грешака у гарантном року достави менице?“

**Одговор 2:** Не. У складу са чланом 61. Закона о јавним набавкама, узимајући у обзир комплексност пројекта и вредност, а како би прикупио озбиљне понуде, Наручилац се определио да средство финансијског обезбеђења у овом поступку буде банкарска гаранција. Иста ће одмах по закључењу уговора бити враћена понуђачима чије понуде нису изабране. Трошкове издавања средстава обезбеђења надокнадиће Наручилац уколико дође до обуставе поступка његовом кривицом.

**КОМИСИЈА ЗА ЈАВНЕ НАБАВКЕ**

 **ОПШТИНЕ ЉУБОВИЈА**